UK 1921

La 13-a Universala Kongreso de Esperanto okazis en Prago, Ĉeĥoslovakio, inter la 31-a de julio kaj la 6-a de aŭgusto 1921, kun ĉeesto de 2561 partoprenantoj.

La kongresejo estis en palaco Žofín sur Slava insulo.

Ĝin ĉeestis reprezentantoj de Ligo de Nacioj, Internacia Labor-Oficejo kaj Internacia Komitato de la Ruĝa Kruco. Nome de Ligo de Nacioj parolis ĝia ĝenerala vicsekretario Inazo Nitobe, kiu venis por raporto pri Esperanto.

Flanke de ĝi okazis kunveno de laboriste orientitaj esperantistoj, kiuj decidis la fondon de Sennacieca Asocio Tutmonda. Tiu kunveno estas ĝenerale konsiderata la 1-a SAT-Kongreso.

 Teatraĵoj prezentitaj 
 Nokto en Karlův Týn, de Jaroslav Vrchlický, kiun ludis amatora trupo.
 La glavo de Damokles, de Gustav zu Pulitz, en antaŭkongreso en Dresdeno, prezentita de amatoraj anoj de la esperantoklubo "Antaŭen ĝis la venko" el Chemnitz.
 La paĝio de l' reĝino, de Jenő Heltai kaj Emil Makai, en postkongreso en Budapeŝto, kiun prezentis profesiaj kaj amatoraj geaktoroj el Budapeŝto kun i.a. Julio Baghy (ankaŭ reĝisoro), Kálmán Kalocsay, Mihály Sárossy en Teatro Colosseum.

 Referenco 

Kategorio:Esperanto-renkontiĝoj en 1921
Kategorio:Esperanto-movado en Prago
Kategorio:1921 en Ĉeĥoslovakio
Kategorio:Esperanto-renkontiĝoj en Ĉeĥio